ZAPISNIK
8. (osme) sjednice Vijeća Mjesnog odbora Sopot,
održane 14. siječnja 2022.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 18:00 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Branka Rimac, Miroslav Tovarloža
Nenazočni članovi Vijeća: Štefica Muhvić
Predsjednik Vijeća konstatira da je nazočno 8 članova od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.

USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik sa 7. (sedme) sjednice.
Dopuna dnevnog reda točkom 3. Začepljeni oborinski slivnici u Šenovoj ulici 1-9 – zaključak, donosi se
Vijeće bez rasprave i jednoglasno, utvrđuje dopunjeni

DNEVNI RED
1. Izvješće o radu Vijeća Mjesnog odbora Sopot za 2021. – donosi se
2. Program rada Vijeća Mjesnog odbora Sopot u 2022. – donosi se
3. Začepljeni oborinski slivnici u Šenovoj ulici 1-9 – zaključak, donosi se
4. Pitanja, prijedlozi i obavijesti

Ad. 1. Izvješće o radu Vijeća Mjesnog odbora Sopot za 2021.
Nakon uvodne riječi, Vijeće uviđa tipfeler, te traži izmjenu točke 2.a.b. Točke dnevnog reda (podtočka b. broj 6 zamijeniti brojem 9) i provjeru izvješća oko eventualnog postojanja dodatnih grešaka. Vijeće jednoglasno (8 “za”) donosi



Izvješće o radu Vijeća Mjesnog odbora Sopot
za 2021. godinu

1. UVODNE NAPOMENE

Vijeće Mjesnog odbora Sopot je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika Vijeća Mjesnog odbora Sopot i Pravila Mjesnog odbora Sopot.

	 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Sopot.
Dana 24. lipnja 2021. godine, konstituiran je četvrti saziv Vijeća Mjesnog odbora Sopot.
Koristeći podatke iz zapisnika sa sjednica Vijeća Mjesnog odbora Sopot iskazujemo zbirne brojčane pokazatelje o osnovnim oblicima rada Vijeća Mjesnog odbora Sopot.

2. a. 	SJEDNICE VIJEĆA
2. a. a.	 Održano sjednica Vijeća
		U 2021. godini ukupno je održano 10 sjednica Vijeća Mjesnog odbora Sopot.
a) treći saziv Vijeća 3 sjednice
b) četvrti  saziv Vijeća 7 sjednica 

2. a. b. Točke dnevnog reda
		Ukupni broj točaka dnevnog reda na svim sjednicama Vijeća Mjesnog odbora Sopot u 2021. godini je 83, odnosno prosječno 8 točki dnevnog reda po sjednici Vijeća, od toga:                 
a) 20 točki dnevnog reda u trećem sazivu Vijeća, odnosno prosječno 7 točki dnevnog reda po sjednici
b) 63 točki dnevnog reda po sjednici u četvrtom sazivu Vijeća, odnosno prosječno 9 točki dnevnog reda po sjednici




2. a. 3. Trajanje sjednica Vijeća
		Ukupno vrijeme trajanja sjednica Vijeća Mjesnog odbora Sopot u 2021. godini je 12 sati, odnosno prosječno trajanje svake sjednice je 1 sat i 10 minuta, od toga:
a) 3 sata u trećem sazivu Vijeća, odnosno prosječno trajanje svake sjednice je 1 sat
b) 9 sati u četvrtom sazivu Vijeća, odnosno prosječno trajanje svake sjednice je 1 sat i 15 minuta.

2. a. 4. Prisutnost članova Vijeća sjednicama
		Prisutnost članova Vijeća Mjesnog odbora Sopot sjednicama Vijeća u 2021. godini u prosjeku 8 od 9 članova vijeća je redovito prisustvovalo sjednicama Vijeća u  2021. godini.
a) 9 od 9 članova u trećem sazivu Vijeća
b) 8 od 9 članova u četvrtom sazivu Vijeća

2. a. 5. Hitni sazivi sjednica i dopunske točke Dnevnog reda
		Nije bilo sjednica sazvanih po hitnom postupku u 2021. godini.
	            Dopunskih točaka dnevnog reda u 2021. godini je bilo.
a) 2 dopunske točke u trećem sazivu Vijeća
b) 20 dopunskih točaka u četvrtom sazivu Vijeća

2. a. 6. Rezultat rada Vijeća
		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Mjesnog odbora Sopot u 2021. godini je 68.
                     a)  17 akata donesenih u trećem sazivu Vijeća
                     b)  51 akt donesen u četvrtom sazivu Vijeća

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
		Prosječni broj članova Vijeća Mjesnog odbora Sopot koji su sudjelovali u raspravi po pojedinoj točci dnevnog reda u  2021. godini je 4 člana Vijeća.
                      a)  6 članova u trećem sazivu Vijeća
                      b)  4 člana u četvrtom sazivu Vijeća 

            Točke dnevnog reda koje su usvojene jednoglasno na sjednicama Vijeća Mjesnog odbora Sopot  u  2021. godini
- 64  točke usvojene su jednoglasno
a)  17 točaka u trećem sazivu Vijeća
b)  47 točki u četvrtom sazivu Vijeća 

2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Sopot pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Sopot u  2021. nisu sudjelovali građani.

2. b. Radna tijela Vijeća

		Vijeće Mjesnog odbora Sopot osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Sopot su:
1. Mandatno povjerenstvo 

2. c. Predsjednik Vijeća

		Dužnosti predsjednika Vijeća definirane su odredbama Poslovnika Vijeća Mjesnog odbora Sopot (članak 21) i te odredbe predstavljaju osnov za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Sopot odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Sopot (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika Vijeća Mjesnog odbora Sopot.

2. 2. SADRŽAJ RADA VIJEĆA

		Vijeće Mjesnog odbora donijelo je Prijedlog akcija za izradu Plana malih komunalnih akcija Gradske četvrti Novi Zagreb – istok i Financijski plan.

3. ZAKLJUČNE OCJENE

Vijeće Mjesnog odbora Sopot svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.

Ad. 2. Program rada Vijeća Mjesnog odbora Sopot u 2022.
Nakon uvodne riječi, Vijeće uviđa tipfeler, te traži izmjenu točke II. Glavni ciljevi (2021. g. zamijeniti 2022. g.) i provjeru programa rada oko eventualnog postojanja dodatnih grešaka. Vijeće jednoglasno (8 “za”) donosi

PROGRAM RADA
VIJEĆA MJESNOG ODBORA SOPOT
za 2022. godinu

I. POLAZNE OSNOVE
                Djelovanje Vijeća Mjesnog odbora Sopot (u nastavku: Vijeće) polazi od sagledavanja stanja, potreba i problema Mjesnog odbora:
1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

1. potrebom sanacije starih cesta;

2. uređenja postojećih parkova i zelenih površina;

3. izgradnjom prostora za društvene potrebe;

4. modernizacijom dječjih igrališta s novom opremom;

5. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.
II. GLAVNI CILJEVI
              Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

1. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

2. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI
                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;
1. održavanje sjednica Radnih skupina;

1. informiranje o planovima Vijeća Gradske četvrti Novi Zagreb - istok;

2. analiza stanja objekta mjesne samouprave na području Mjesnog odbora;

3. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastruktu;
                                  
4. donošenje izvješća o radu za 2021. godinu;

5. donošenje Plana malih komunalnih akcija za 2022. godinu;

6. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA
                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim.
Ad. 3. Začepljeni oborinski slivnici u Šenovoj ulici 1-9
Na prijedlog stanovnika Sopota, Vijeće jednoglasno (8 „za“) donosi

ZAKLJUČAK
o začepljenim oborinskim slivnicima u Šenovoj ulici 1-9
1. Vijeće Mjesnog odbora Sopot raspravljalo je o čišćenju začepljenih oborinskih slivnika u Šenovoj ulici 1-9.

1. Vijeće Mjesnog odbora Sopot predlaže redovito čišćenje te sanaciju začepljenih oborinskih slivnika u Šenovoj ulici 1-9 kroz redovno održavanje. To se odnosi i na cijeli Sopot.

2. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnica Vodoopskrba i odvodnja.

Ad. 4. Pitanja, prijedlozi i obavijesti
Mladen Devčić pokreće temu nelegalno izgrađenog objekta u SRC-u Sopot. Objekt je trenutno u posjedu HVIDR-e, te se do nedavno koristio za potrebe Pikado kluba Vrbik. Iako su aparati za pikado još u prostoru, HVIDR-i je ustupljen zamjenski prostor, te se ovaj ne koristi. Vijeće smatra da se prostor treba očistiti i koristiti kao objekt za zaštitara i zaposlenike SRC-a Sopot, koji trenutno borave u iznajmljenom kontejneru. Prije rasprave potrebno je saznati da li je objekt legaliziran, ukoliko je, u čijem je vlasništvu, te postoji li ugovor s HVIDR-om. Tema će nakon prikupljenih informacija biti uvrštena na dnevni red sjednice.
Predsjednik zaključuje sjednicu u 18:55 sati.
Zapisnik napisala: Ramona Antić
KLASA: 024-08/22-003/118
URBROJ: 251-13-11-9/22-2
Predsjednik
Vijeća Mjesnog odbora
Sopot
Danijel Ljuboja

